 Mchezaji huyo mwenye umri wa miaka 31, anayetokea klabu ya Vicem Hai Phong F.C. ya Vietnam, baada ya kutua Dar es Salaam amepandishwa boti moja kwa moja kupelekwa Zanzibar, kwa ajili ya kujiunga na timu hiyo.Majabvi atakuwa na siku tatu za kutazamwa na kocha Muingereza Dylan Kerr kabla ya usajili wake kuidhinishwa. Kiungo huyo wa zamani wa Dynamos FC ya kwao, amewahi pia kuwika timu ya taifa ya nchi hiyo, ingawa kwa sasa hana nafasi tena.Majabvi aliichezea Zimbabwe kwa mara ya kwanza katika mchezo wa kirafiki dhidi ya Zambia Julai 15 mwaka 2004 na pia aliiwezesha Dynamos kufika Nusu Fainali ya Ligi ya Mabingwa Afrika mwaka 2008.Majabvi aliyecheza mechi 14 Ligi ya Mabingwa Afrika na kufunga bao moja dhidi ya timu ya Swaziland mjini Harare, alisajiliwa Dynamos FC mwaka 2006 kutoka Lancashire Steel FC kwa Mkataba wa miaka mitatu.